CELEX: C2004/228/11
Language: lv
Date: 2004-09-11 00:00:00
Title: Tiesas spriedums (pirmā palāta) 2004. gada 15. jūlija lietā C-321/02 (lūgums saņemt prejudiciālu nolēmumu, ko iesniedza Bundesfinanzhof): Finanzamt Rendsburg pret Detlev Harbs (Sestā direktīva par PVN — 25. pants — Kopējas vienotas likmes režīms lauksaimniekiem — Daļas no lauksaimniecības uzņēmuma iznomāšana)

11.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 228/6
            
         
      TIESAS SPRIEDUMS
   
   (pirmā palāta)
   2004. gada 15. jūlija
   lietā C-321/02 (lūgums saņemt prejudiciālu nolēmumu, ko iesniedza Bundesfinanzhof): Finanzamt Rendsburg pret Detlev Harbs (1)
   
   (Sestā direktīva par PVN - 25. pants - Kopējas vienotas likmes režīms lauksaimniekiem - Daļas no lauksaimniecības uzņēmuma iznomāšana)
   (2004/C 228/11)
   Tiesvedības valoda: vācu
   Lietā C-321/02 par lūgumu, ko Tiesai atbilstoši EKL 234. pantam iesniedza Bundesfinanzhof (Vācija) nolūkā saņemt prāvā, kuru iztiesā šī tiesa, starp Finanzamt Rendsburg un Detlev Harbs prejudiciālu nolēmumu par to, kā interpretēt 25. pantu Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.), Tiesa (pirmā palāta) šādā sastāvā: palātas priekšsēdētājs P. Jannn, tiesneši A. Rosas un S. von Bahr (referents), tiesnese R. Silva de Lapuerta un tiesnesis K. Lenaerts, ģenerāladvokāts: P. Léger, sekretārs: R. Grass, 2004. gada 15. jūlija ir pasludinājusi spriedumu, kura rezolutīvā daļa ir šāda:
   25. pants Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze, ir interpretējams tādējādi, ka lauksaimnieks, kurš ir nodevis ilgtermiņa nomā un/vai īrē daļu no būtiskām savas lauksaimniecības uzņēmuma sastāvdaļām un kurš atlikušajā daļā turpina lauksaimniecības darbības, uz kurām ir attiecināms šajā pantā noteiktais vienotas likmes režīms, nevar attiecināt šo vienoto likmes režīmu uz produktiem, kas saražoti minētās nomas un/vai īres rezultātā. Attiecīgajam apgrozījumam ir piemērojams parastais vai, nepieciešamības gadījumā, vienkāršotais pievienotās vērtības nodokļa režīms.
   
      (1)  OV C 289, 23.11.2002.